CELEX: 32018D0102
Language: hu
Date: 2018-01-19 00:00:00
Title: A Bizottság (EU) 2018/102 végrehajtási határozata (2018. január 19.) a 93/52/EGK határozat II. mellékletének Aragónia és Katalónia spanyolországi autonóm közösségek hivatalosan brucellózistól (B. melitensis) mentes régióknak nyilvánítása tekintetében történő módosításáról (az értesítés a C(2018) 159. számú dokumentummal történt) (EGT-vonatkozású szöveg. )

23.1.2018   
            
            
               HU
            
            
               Az Európai Unió Hivatalos Lapja
            
            
               L 17/48
            
         A BIZOTTSÁG (EU) 2018/102 VÉGREHAJTÁSI HATÁROZATA
   (2018. január 19.)
   a 93/52/EGK határozat II. mellékletének Aragónia és Katalónia spanyolországi autonóm közösségek hivatalosan brucellózistól (B. melitensis) mentes régióknak nyilvánítása tekintetében történő módosításáról
   
      
         (az értesítés a C(2018) 159. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a juh- és kecskefélék Közösségen belüli kereskedelmére irányadó állategészségügyi feltételekről szóló, 1991. január 28-i 91/68/EGK tanácsi irányelvre (1) és különösen annak A. melléklete 1. fejezetének II. szakaszára,
   mivel:
   
               (1)
            
            
               A 91/68/EGK irányelv meghatározza a juh- és kecskefélék Unión belüli kereskedelmére irányadó állategészségügyi feltételeket. Az irányelv emellett rögzíti a tagállamok vagy azok régiói hivatalosan brucellózistól (B. melitensis) mentesnek való nyilvánításához szükséges feltételeket.
            
         
               (2)
            
            
               A 93/52/EGK bizottsági határozat (2) II. mellékletében felsorolja a tagállamok azon régióit, amelyeket a 91/68/EGK irányelvnek megfelelően hivatalosan brucellózistól (B. melitensis) mentesnek nyilvánítottak.
            
         
               (3)
            
            
               Spanyolország olyan dokumentációt nyújtott be a Bizottságnak, amely igazolja, hogy Aragónia és Katalónia autonóm közösségek vonatkozásában teljesülnek azok a feltételek, amelyeket a 91/68/EGK irányelv a juh- és kecskeállományok tekintetében a hivatalosan brucellózistól (B. melitensis) mentessé nyilvánítás kapcsán megkövetel.
            
         
               (4)
            
            
               A Spanyolország által benyújtott dokumentumok értékelése alapján Aragónia és Katalónia autonóm közösségeket a juh- és kecskeállományok tekintetében hivatalosan brucellózistól (B. melitensis) mentessé kell nyilvánítani.
            
         
               (5)
            
            
               A 93/52/EGK határozat II. mellékletének Spanyolországra vonatkozó bejegyzését ezért ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 93/52/EGK határozat II. melléklete e határozat mellékletének megfelelően módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2018. január 19-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 46., 1991.2.19., 19. o.
   
   
      (2)  A Bizottság 93/52/EGK határozata (1992. december 21.) egyes tagállamok vagy régiók brucellózisra (B. melitensis) vonatkozó követelményeknek való megfelelősége rögzítéséről és hivatalosan brucellózismentes tagállammá, illetve régióvá nyilvánításáról (HL L 13., 1993.1.21., 14. o.).
   
      MELLÉKLET
      A 93/52/EGK határozat II. mellékletében a Spanyolországra vonatkozó bejegyzés helyébe a következő szöveg lép:
      „Spanyolországban:
      
                  —
               
               
                  Aragónia autonóm közösség,
               
            
                  —
               
               
                  Asztúria autonóm közösség,
               
            
                  —
               
               
                  Baleár-szigetek autonóm közösség,
               
            
                  —
               
               
                  Kanári-szigetek autonóm közösség,
               
            
                  —
               
               
                  Kantábria autonóm közösség,
               
            
                  —
               
               
                  Kasztília-La Mancha Autonóm Közösség: Albacete, Cuenca és Guadalajara tartomány,
               
            
                  —
               
               
                  Kasztília és León autonóm közösség,
               
            
                  —
               
               
                  Katalónia autonóm közösség,
               
            
                  —
               
               
                  Extremadura autonóm közösség,
               
            
                  —
               
               
                  Galicia autonóm közösség,
               
            
                  —
               
               
                  La Rioja autonóm közösség,
               
            
                  —
               
               
                  Navarra autonóm közösség,
               
            
                  —
               
               
                  Baszkföld autonóm közösség,
               
            
                  —
               
               
                  Valencia autonóm közösség.”